Diari Oficial de la Generalitat Valenciana


Sumari del DOGV 6651, del 15-11-2011 (2011/11133)

RESOLUCIÓ de 19 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Hospital Romero.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11490


Data del document
:   19-10-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 19 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Hospital Romero. [2011/11487]  
Vist l'expedient de baixa registral de la Fundació Hospital Romero, resulten els següents:  
  
Fets  
  
Primer. La Fundació Hospital Romero va ser constituïda per mitjà de testament atorgat a València el dia 12 de gener de 1895, davant del notari Vicente Sancho-Tello y Burguete, sent classificada per Reial Orde del Ministeri de la Governació, de data 28 de juliol de 1906, com de beneficència particular. En el Registre de Fundacions de la Comunitat Valenciana es troba inscrita amb el núm. 183-V.  
Segon. En data 10 de juny de 2010, segons registre d'entrada de la Conselleria de Justícia i Administracions Públiques, Jesús Ferrando i Peris, alcalde president de l'Ajuntament de Benifairó de la Valldigna, Antonio Márquez Soler, rector del dit municipi, i Vicent Benardí Ros Ordiñana, metge titular del municipi, tots ells patrons de la Fundació Hospital Romero, en nom i representació d'esta, van presentar escrit sol·licitant del Protectorat de Fundacions la ratificació de l'acord del Patronat de la Fundació, de data 24 de maig de 2010, d'extinció i liquidació de la fundació, a causa de la impossibilitat de realització del fi fundacional.  
Segons el balanç final de liquidació presentat per la fundació, el patrimoni net de la mateixa, a data 24 de maig de 2010, ascendix a 100.461,10 €, valor de l'únic actiu existent a la data i consistent en l'immobilitzat material següent: parcel·la situada al municipi de Benifairó de la Valldigna, avinguda de la Valldigna núm. 1, de superfície vint-i-una àrees i quaranta-dues centiàrees, sobre la qual hi un edifici de planta baixa i figura rectangular, que ocupa una superfície de tres-cents vint-i-cinc metres quadrats.  
Pel que fa a la destinació del romanent de la liquidació, i no havent-se arribat a aprovar cap estatut que continga tal previsió, el Patronat de la fundació sol·licita que siga transferida la titularitat de l'esmentat immoble a l'Ajuntament de Benifairó de la Valldigna, com a entitat sense anime de lucre, que compta amb els recursos necessaris per a continuar mantenint l'ús educatiu que té actualment l'immoble, i que, així mateix, ha sufragat els costos de manteniment de l'esmentat edifici. L'acord d'extinció, liquidació i adjudicació dels béns resultants, va ser elevat a escriptura pública en data 14 de setembre de 2010, davant de la notària de l'Il·lustre Col·legi de València, amb residència a Simat de la Valldigna, Mª. Dolores Pacheco Martín, amb número de protocol 331.  
  
Tercer. Que per Resolució de data 18 de novembre de 2010, del conseller de Solidaritat i Ciutadania, es va resoldre ratificar l'acord d'extinció i liquidació adoptat pel Patronat de la Fundació Hospital Romero, a causa de la impossibilitat de realitzar els fins fundacionals; així com el balanç de liquidació. Així mateix, es va resoldre inscriure en el Registre de Fundacions de la Comunitat Valenciana l'extinció i la liquidació de la fundació.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost del Consell, determina que a esta Conselleria li correspon exercir, entre altres, les competències en matèria de Fundacions.   
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la Conselleria competent en matèria de fundacions, corresponent-li al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana aprovat per Decret 68/2011, de 27 de maig, del Consell.  
  
Quart. S'ha observat el que disposa l'article 26 de la Llei 8/1998, de 9 de desembre, de Fundacions de la Comunitat Valenciana, segons el qual:  
  
Article 26. Liquidació   
1. L'extinció de la Fundació, llevat dels supòsits en què té lloc, com a conseqüència d'una fusió, determinarà l'obertura del procediment de liquidació, que es realitzarà pel Patronat de la Fundació sota el control del protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, formarà el balanç adient de liquidació, que haurà de ser aprovat pel Patronat i sotmés a la ratificació pel Protectorat. Recaiguda la mateixa, es procedirà a complir el que disposa l'apartat següent per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, a què s'acompanyarà el certificat de l'acord aprovatori del balanç de liquidació; la ratificació del mateix pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser duta a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els Estatuts de la Fundació extingida. Si no n'hi ha, esta destinació podrà ser decidida a favor de les mateixes fundacions i entitats esmentades, pel Patronat, quan tinga reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.   
  
Cinqué. Acordada l'extinció de la fundació, per impossibilitat del compliment dels fins fundacionals i conclòs el procediment de liquidació de la mateixa, d'acord amb la resolució esmentada en el fet segon de la present Resolució, resulta procedent donar de baixa, en el Registre de Fundacions de la Comunitat Valenciana, la fundación Hospital Romero, de conformitat amb el que disposa article 40.4 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa en el Registre de Fundacions de la Comunitat Valenciana de la fundació Hospital Romero.  
Notifiqueu la present Resolució, que no posa fi a la via administrativa. Contra ell es podrà interposar recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb l'article 28.h de la Llei 5/1983, de 30 de desembre, del Consell. Tot això, sense perjuí que puga exercitar qualsevol altre recurs que estime pertinent.  
  
València, 19 d'octubre de 2011.- El secretari autonòmic de Justícia: Antonio Gastaldi Mateo.